ઉપરવાસના સારા વરસાદ અને નવા નીરના કારણે ડેમમાં પૂરતા પાણીનો સંગ્રહ થતાં બીજીબાજુ, રાજય સરકાર અને તંત્રએ પણ રાહતની લાગણી અનુભવી હતી. કારણ કે, નર્મદા ડેમમાં પાણીનો પૂરતો જથ્થો ઉપલબ્ધ બનતાં ગુજરાતનું જળસંકટ જાણે હવે દૂર થયું છે. બે મહિના પહેલા નર્મદા ડેમની જળસપાટી ગંભીર અને ચિંતાજનક હદે નીચી ઉતરી ગઇ હતી અને જો રાજયમાં સારો વરસાદ ના થાય તો, ગુજરાતમાં પાણીનું ભયંકર જળસંકટ ઉભુ થાય તેવી સ્થિતિ સર્જાઇ હતી.